MUNICIPIUL SATU MARE

CABINET VICEPRIMAR
  

Nr. 60357 / 22.10.2026
        Băbțan Raul Gabriel, viceprimar al Municipiului Satu Mare,
În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, str. Caișilor nr. 25”,

În susținerea căruia formulez prezentul:
REFERAT DE APROBARE

Prin cererea înregistrată la Primăria municipiului Satu Mare sub                    nr. 49932/27.08.2026, doamna Nichita - Sulyok Iuliana solicită cumpărarea terenului în suprafață de 25 mp aflat în proprietatea privată a Municipiului          Satu Mare, aferent imobilului - casă situat în Satu Mare, str. Caișilor nr. 25, jud. Satu Mare.
În susținerea solicitării, a fost depusă documentația cadastrală intitulată Plan de amplasament și delimitare a imobilului”, vizată de O.C.P.I. Satu Mare sub nr. 50258/17.04.2026, executată de S.C. TOPO LIKY S.R.L. prin persoană fizică autorizată A.N.C.P.I. ing. Ijac Denisa - Ramona.
 Conform documentației cadastrale, identificarea și individualizarea parcelelor de teren, precum și stabilirea regimului juridic al acestora, au fost realizate după cum urmează:

- Parcela de teren aferentă construcției C1, identificată cu nr. topografic 1771/2 înscrisă în CF nr. 157632 Satu Mare, se află în proprietatea petentei,

- Parcela de teren pe care sunt edificate anexele, identificată cu nr. cadastral 193428 în CF nr. 193428 Satu Mare (nr. topografic 1774/7 înscris în nr. CF vechi 5442), se află în proprietatea privată a Municipiului Satu Mare.
Din extrasului de de CF nr. 157632 Satu Mare (nr. CF 1359 Satu Mare) cu nr. top 1771/2, reiese faptul că terenul în suprafață de 166 mp și construcția, reprezentând casă cu regimul de înălțime P+M, se află pe str. Caișilor nr. 25 și sunt deținute în proprietatea petentei Nichita - Sulyok Iuliana.
Potrivit extrasului de CF nr. 193428 Satu Mare cu nr. cadastral 193428                  (nr. CF vechi 5442 cu nr. topografic 1774/7), terenul în suprafață de 25 mp se află în proprietatea privată a Municipiului Satu Mare și are categoria de folosință „curți construcții”.
Conform memoriului tehnic privind situația juridică a imobilului,                  întocmit de S.C. TOPO LIKY S.R.L. prin persoană fizică autorizată A.N.C.P.I. ing. Ijac Denisa - Ramona, cele două parcele de teren reprezintă curtea aferentă construcției, situată pe str. Caișilor nr. 25.
După verificarea evidențelor din punct de vedere a legilor proprietății,                   s-a constatat faptul că imobilul care face obiectul prezentului proiect de hotărâre, nu a făcut obiectul unor cereri de revendicare în temeiul Legii nr. 10/2001.
Imobilul – teren  nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.
Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.
De asemenea din Certificatul de atestare fiscală pentru persoane fizice emis de D.I.T.L. Satu Mare, rezultă faptul că imobilul - teren cu casă, proprietatea petentei și terenul care face obiectul vânzării sunt înregistrate în evidențele fiscale.
Prin urmare se propune vânzarea în favoarea doamnei Nichita - Sulyok Iuliana, a terenului în suprafață de 25 mp la prețul stabilit conform raportului de evaluare a terenurilor cu categoria de folosință „curți construcții”, situate pe str. Caișilor, care constituie Anexă la Hotărârea Consiliului Local al Municipiului Satu Mare nr. 249/24.09.2026.

Date fiind considerentele de mai sus și fiind îndeplinite prevederile                    art. 364 din O.U.G nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

INIȚIATOR PROIECT,

                                               Viceprimar

                                     Băbțan Raul Gabriel
Red. /Tehn.

